D'alcuerdo con as descripcions, os arangutans serían sers bipedos d'apariencia antopomorfa, pero con o cuerpo cubierto de pelo como animals. Tamién estarían prou más grans que un humano, y d'alcuerdo con bell testimonio, eventualment podrían furtar bistiar en as estivas pa alimentar-se. S'ha descrito que podrían desencadenar chiros de l'orache chusto antes d'atacar, como que se meta boira preta u que esclate bella tronada entre medio de la qual aprofitarían pa apoderar-se de bell animal.